
Mellőző bán(t)ásmód – avagy sajtódiskurzusok az etnikai identitás nyilvános felvállalásáról

Jelen dolgozat célja vizsgálat tárgyává tenni három magyar-román interetnikus együttéléssel és legfőképp az etnikai identitás nyilvános felvállalásával kapcsolatos eseményt, melyek heves sajtóvisszhangot kapott a romániai médiában: a Marosvásárhelyi Orvosi és Gyógyszerészeti Egyetem magyar karainak visszaállításával kapcsolatos konfliktust, a 2013 márciusában a kovásznai Kőrösi Csoma Sándor Líceumban kirobbant „pántlika-botrányt”, illetve a 2013 októberében megrendezett szimbolikus eseményt, a Székelyek Nagy Menetelését. A három eseménnyel kapcsolatosan megjelent sajtóanyagokat a diskurzus-elemzés eszközeivel vizsgálom.

